++++

ΚΑΝΟΝΙΣΜΟΣ ( ΕΟΚ ) αριθ . 2632/69 ΤΗΣ ΕΠΙΤΡΟΠΗΣ

της 29ης Δεκεμβρίου 1969

περί τροποποιήσεως , όσον αφορά τη Φινλανδία , του κανονισμού ( ΕΟΚ ) αριθ . 1054/68 που καθορίζει τον κατάλογο των οργανισμών εκδόσεως πιστοποιητικών που προορίζονται να επιτρέψουν την υπαγωγή ορισμένων γαλακτοκομικών προϊόντων προελεύσεως τρίτων χωρών σε ορισμένες δασμολογικές κλάσεις

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1398/69 ( 2 ) , και ιδίως το άρθρο 14 παράγραφος 7 ,

Εκτιμώντας :

ότι σύμφωνα με τις διατάξεις του κανονισμού ( ΕΟΚ ) αριθ . 1053/68 της Επιτροπής της 23ης Ιουλίου 1968 περί καθορισμού των όρων από τους οποίους εξαρτάται η υπαγωγή ορισμένων γαλακτοκομικών προϊόντων σε ορισμένες δασμολογικές κλάσεις ( 3 ) , όπως τροποποιήθηκε από τον κανονισμό ( ΕΟΚ ) αριθ . 196/69 ( 4 ) , η υπαγωγή προϊόντων που προέρχονται από τρίτες χώρες στη δασμολογική διάκριση 04.04 Α Ι που αναφέρεται στο παράρτημα ΙΙ του κανονισμού ( ΕΟΚ ) αριθ . 823/68 του Συμβουλίου της 28ης Ιουνίου 1968 περί προσδιορισμού των ομάδων προϊόντων και των ειδικών διατάξεων για τον υπολογισμό των εισφορών στον τομέα του γάλακτος και των γαλακτοκομικών προϊόντων ( 5 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2197/69 ( 6 ) , υπόκειται στην υποβολή πιστοποιητικού δεόντως θεωρημένου από έναν οργανισμό εκδόσεως που περιλαμβάνεται σε κατάλογο που πρέπει να καθορισθεί

ότι ο κατάλογος αυτός καθορίστηκε με τον κανονισμό ( ΕΟΚ ) αριθ . 1054/68 της Επιτροπής της 23ης Ιουλίου 1968 περί καθορισμού του καταλόγου οργανισμών εκδόσεως πιστοποιητικών που προορίζονται να επιτρέψουν την υπαγωγή ορισμένων γαλακτοκομικών προϊόντων προελεύσεως τρίτων χωρών σε ορισμένες κλάσεις ( 7 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2262/69 ( 8 )

ότι ένας οργανισμός δύναται να περιλαμβάνεται στον κατάλογο μόνο αν πληροί τους όρους του άρθρου 7 του κανονισμού ( ΕΟΚ ) αριθ . 1053/68

ότι το " Maitotaloustuotteiden Tarkastuslaitos " στο Ελσίνκι είναι ο οργανισμός εκδόσεως , ο οποίος αναγνωρίζεται από τη Φινλανδία για τον τυρό Gruyere της δασμολογικής διακρίσεως 04.04 Α Ι

ότι ο οργανισμός αυτός αναλαμβάνει την υποχρέωση να ανταποκρίνεται στις απαιτήσεις του άρθρου 7 του κανονισμού ( ΕΟΚ ) αριθ . 1053/68

ότι , ως εκ τούτου , πρέπει να συμπληρωθεί ο κατάλογος που αναγράφεται στο παράρτημα του κανονισμού ( ΕΟΚ ) αριθ . 1054/68

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Στο παράρτημα του κανονισμού ( ΕΟΚ ) αριθ . 1054/68 , στη στήλη που αφορά τη Φινλανδία και στη δασμολογική διάκριση ex 04.04 Α Ι , η λέξη " Emmental " αντικαθίσταται με τις λέξεις " Emmental , Gruyere " .

Αρθρο 2

Ο παρών κανονισμός αρχίζει να ισχύει από την δημοσίευσή στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 29 Δεκεμβρίου 1969 .

Για την Επιτροπή

Ο Πρόεδρος

Jean REY

( 1 ) ΕΕ αριθ . Ν 148 της 28.6.1968 , σ . 13 .

( 2 ) ΕΕ αριθ . Ν 179 της 21.7.1969 , σ . 13 .

( 3 ) ΕΕ αριθ . Ν 179 της 25.7.1969 , σ . 17 .

( 4 ) ΕΕ αριθ . Ν 26 της 1.2.1969 , σ . 28 .

( 5 ) ΕΕ αριθ . Ν 151 της 30.6.1978 , σ . 3 .

( 6 ) ΕΕ αριθ . Ν 279 της 6.11.1968 , σ . 3 .

( 7 ) ΕΕ αριθ . Ν 179 της 25.7.1968 , σ . 25 .

( 8 ) ΕΕ αριθ . Ν 286 της 14.11.1969 , σ . 25 .